Inspirert av tilstrømmingen av turister sommeren 2020, uten at Sandnessjøen hadde noe å tilby de tilreisende måtte arrangørene bak Havnafestivalen tenke nytt. De arrangerte "Havna på Kaia" for første gang i sommermånedene juni, juli og august i 2021. De tre første årene foregikk aktivitetene på kaiområdet mellom Herr Petter og det tidligere Samvirkelaget. Her ble det satt opp en friluftscene, stor lavvo, langbord og benker i et inngjerdet område. Fra og med 2024 blir scene og publikumsområde flyttet til åpningen mellom Herr Petter og kaianlegget. Herr Petter blir nå en integrert del av festivalområdet i tillegg til at nabobygget tas i bruk til serveringsareal. Denne endringen gjør at torgområdet ikke blir sperret av med lavvo og inngjæringer som kan være til hinder for innbyggere og nærliggende butikker. På scenen opptrer lokale, nasjonale og internasjonale artister.